โอฟูนาโตะ

โอฟูนาโตะ () เป็นนครที่ตั้งอยู่ทางตะวันออกเฉียงใต้ของจังหวัดอิวาเตะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 มีนาคม ค.ศ. 2025 ประมาณ 31,414 คน และมีความหนาแน่นของประชากร 97.4 คนต่อตารางกิโลเมตรสถิติทางการของนครโอฟูนาโตะ  

 ภูมิศาสตร์ 
นครโอฟูนาโตะตั้งอยู่ทางตะวันออกเฉียงใต้ของจังหวัดอิวาเตะ โดยมีมหาสมุทรแปซิฟิกอยู่ทางทิศตะวันออก นอกตัวอ่าวโอฟูนาโตะมีกระแสน้ำทะเลอุ่นและเย็นมาบรรจบกัน ทำให้การประมงเชิงพาณิชย์ของเมืองนี้มีความเจริญขึ้น และพยายามสร้างตัวเองให้เป็นท่าเรือขนส่งที่สำคัญ เมืองนี้มีคามินาริอิวะ หินบนชายฝั่งโกอิชิ ซึ่งเป็นหนึ่งใน 100 ภูมิทัศน์แห่งเสียงของญี่ปุ่นที่กำหนดโดยกระทรวงสิ่งแวดล้อมญี่ปุ่น และพื้นที่ส่วนใหญ่ของเมืองนี้อยู่ภายในอาณาเขตของอุทยานแห่งชาติซันริกุฟุกโก

 เทศบาลข้างเคียง 
 จังหวัดอิวาเตะ
 นครคามาอิชิ
 นครริกูเซ็นตากาตะ
 เมืองซูมิตะ

 ภูมิอากาศ 
นครโอฟูนาโตะภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) โดยมีฤดูร้อนที่ร้อนและฤดูหนาวที่หนาวเย็น อุณหภูมิเฉลี่ยทั้งปีในโอฟูนาโตะอยู่ที่ 11.7 °C ปริมาณน้ำฝนเฉลี่ยทั้งปีอยู่ที่ 1,472 มิลลิเมตร โดยเดือนกันยายนเป็นเดือนที่มีฝนตกชุกที่สุด และเดือนมกราคมเป็นเดือนที่แห้งแล้งที่สุด อุณหภูมิสูงสุดโดยเฉลี่ยอยู่ในเดือนสิงหาคมอยู่ที่ประมาณ 23.21 °C และต่ำสุดในเดือนมกราคมอยู่ที่ประมาณ 1.11 °Cข้อมูลภูมิภาคโอฟูนาโตะ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรโอฟูนาโตะ จำนวนประชากรของโอฟูนาโตะมีจำนวนสูงสุดในราว ค.ศ. 1980 และลดลงในช่วง 40 ปีที่ผ่านมา

 ประวัติศาสตร์ 
พื้นที่ที่เป็นโอฟูนาโตะในปัจจุบัน เดิมเป็นส่วนหนึ่งของแคว้นโบราณที่ชื่อแคว้นมุตสึ และมีการตั้งถิ่นฐานมาตั้งแต่ยุคโจมงเป็นอย่างน้อย และนักโบราณคดีได้ขุดพบกองซากเปลือกหอยจำนวนมากรอบอ่าวโอฟูนาโตะ ในช่วงยุคเซ็นโงกุ พื้นที่ดังกล่าวถูกควบคุมโดยกลุ่มซามูไรหลายกลุ่ม ก่อนที่จะตกอยู่ภายใต้การปกครองของตระกูลดาเตะในช่วงยุคเอโดะ ซึ่งปกครองแคว้นศักดินาเซ็นไดภายใต้รัฐบาลโชกุนโทกูงาวะ

หลังการปฏิรูปเมจิ เมื่อมีการประกาศใช้ระบบเทศบาล ได้มีการจัดตั้งหมู่บ้านโอฟูนาโตะขึ้นภายในอำเภอเคเซ็ง จังหวัดอิวาเตะ เมื่อวันที่ 1 เมษายน ค.ศ. 1889 ต่อมาเมื่อ ค.ศ. 1896 ได้เกิดแผ่นดินไหวในซันริกุ ซึ่งก่อให้เกิดคลื่นสึนามิสูง 25 เมตร คร่าชีวิตผู้คนในพื้นที่ไปกว่า 27,000 ราย หมู่บ้านโอฟูนาโตะได้รับการฐานะเป็นเมืองเมื่อวันที่ 1 เมษายน ค.ศ. 1932 และต่อมาได้เกิดแผ่นดินไหวซันริกุใน ค.ศ. 1933 ขนาด 8.4 และก่อให้เกิดคลื่นสึนามิสูง 28 เมตร ซึ่งคร่าชีวิตผู้คนไป 1,522 ราย

เทศบาลใกล้เคียงได้แก่ เมืองซาการิ หมู่บ้านอากาซากิ หมู่บ้านทักกง หมู่บ้านมัซซากิ หมู่บ้านอิกาวะ และหมู่บ้านฮิโกโรอิจิ ถูกผนวกรวมเข้ากับเมืองโอฟูนาโตะเมื่อวันที่ 1 เมษายน ค.ศ. 1952 และยกฐานะเป็นนครโอฟูนาโตะ เมืองนี้มีชื่อเสียงไปทั่วโลกเมื่อครั้งที่ถูกคลื่นสึนามิถล่มจากแผ่นดินไหวที่บัลดิเบียในประเทศชิลีเมื่อวันที่ 22 พฤษภาคม ค.ศ. 1960 และเมื่อวันที่ 15 พฤศจิกายน ค.ศ. 2001 เมืองซันริกุ (จากอำเภอเคเซ็ง) ได้รวมเข้ากับนครโอฟูนาโตะ

 แผ่นดินไหวและคลื่นสึนามิในโทโฮกุ ค.ศ. 2011 


โอฟูนาโตะกลายเป็นข่าวหน้าหนึ่งอีกครั้งเนื่องจากได้รับความเสียหายอย่างหนักจากแผ่นดินไหวและคลื่นสึนามิในโทโฮกุ ค.ศ. 2011Ofunato devastated by tsunami BBC report, 12 March 2011 โดยมีคลื่นสึนามิความสูงประมาณ 23.6 เมตร"23.6-meter-high tsunami triggered by March 11 quake: survey" Kyodo News, 23 March 2011 ซัดเข้าสู่อ่าวแคบ ๆ และไหลเข้ามายังแผ่นดินเป็นระยะทาง 3 กิโลเมตร โรงละครของเมืองโอฟูนาโตะซึ่งไม่ได้รับความเสียหายใด ๆ เป็นหนึ่งในอาคารไม่กี่หลังที่ยังคงตั้งตระหง่านอยู่ และเป็นที่หลบภัยให้กับผู้รอดชีวิตประมาณ 250 คนSynopsis of a Channel 4 TV news bulletin on 15 March 2011Tritten, Travis, J., and T. D. Flack, "U.S. rescue teams find devastation in northern city of Ofunato ", Stars and Stripes, 15 March 2011, retrieved 16 March 2011. จากการประมาณการเบื้องต้นระบุว่ามีบ้านเรือนในเมือง 3,498 หลัง จากทั้งหมด 15,138 หลัง ที่ถูกทำลายจากคลื่นสึนามิ และมีผู้เสียชีวิตที่ได้รับการยืนยันแล้ว 305 คนNOAA tsunami data tableGilhooly, Rob, "Survivors strive to start picking up the pieces ", Japan Times, 27 March 2011, p. 7. สถานที่อพยพที่กำหนดไว้ 58 แห่งของเมือง มีอย่างน้อย 6 แห่งที่ถูกคลื่นสึนามิซัดท่วมKyodo News, "Tsunami hit more than 100 designated evacuation sites ", Japan Times, 14 April 2011, p. 1. ผลกระทบจากแผ่นดินไหวและคลื่นสึนามิที่เกิดขึ้นในนครโอฟูนาโตะ รวมถึงความพยายามในการช่วยเหลือที่เกิดขึ้นภายหลังนั้น ได้รับการนำเสนออย่างแพร่หลายผ่านสารคดีของอังกฤษเรื่อง "Japan's Tsunami Caught on Camera" (สึนามิญี่ปุ่นที่ถูกจับภาพผ่านกล้อง) ซึ่งออกอากาศทางแชนแนลโฟร์ในสหราชอาณาจักร

 ไฟป่าโอฟูนาโตะ ค.ศ. 2025 


ในวันที่ 26 กุมภาพันธ์ ค.ศ. 2025 ไฟป่าได้เกิดขึ้นทางตะวันออกเฉียงใต้ของเมือง และลุกลามกลายเป็นไฟป่าครั้งใหญ่ที่สุดในประวัติศาสตร์ญี่ปุ่น

 การเมืองการปกครอง 

นครโอฟูนาโตะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 25 คน ในแง่ของการเมืองระดับจังหวัด นครโอฟูนาโตะเป็นเขตเลือกตั้งที่ให้สมาชิกสภาจังหวัดอิวาเตะจำนวน 1 ที่นั่ง และในแง่ของการเมืองระดับชาติ นครโอฟูนาโตะเป็นส่วนหนึ่งของเขตเลือกตั้งที่ 2 จังหวัดอิวาเตะในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

 เศรษฐกิจ 
เศรษฐกิจในท้องถิ่นส่วนใหญ่ขึ้นอยู่กับการประมงเชิงพาณิชย์ โดยมีการผลิตซีเมนต์และการแปรรูปไม้เป็นอุตสาหกรรมรอง

 การศึกษา 
 มหาวิทยาลัยคิตาซาโตะ วิทยาเขตซันริกุ
 นครโอฟูนาโตะมีโรงเรียนประถม 11 แห่ง โรงเรียนมัธยมต้น 5 แห่งที่ดำเนินการโดยเทศบาลนครโอฟูนาโตะ และโรงเรียนมัธยมปลาย 2 แห่งที่ดำเนินการโดยคณะกรรมการการศึกษาจังหวัดอิวาเตะ นอกจากนี้ นครโอฟูนาโตะยังมีโรงเรียนมัธยมปลายเอกชนอีก 1 แห่ง

 การขนส่ง 
 รถไฟ 
 บริษัทรถไฟซันริกุ: รถไฟซันริกุ สายริอาซุ (Rias Line)
 สถานี:  –  –  –  –  –  – 
 22px บริษัทรถไฟญี่ปุ่นตะวันออก (JR East): สายโอฟูนาโตะ (ระงับบริการอย่างไม่มีกำหนดและเปลี่ยนเป็นรถโดยสารประจำทางด่วนพิเศษ (BRT) แทน)
 สถานี:  –  –  – 

 ทางหลวง 





 ท่าเรือ 
 ท่าเรือโอฟูนาโตะ

 สิ่งที่น่าสนใจในท้องถิ่น 

 ชายฝั่งโกอิชิ - สถานที่ที่มีทัศนียภาพงดงาม และอนุสรณ์สถานทางธรรมชาติแห่งชาติ
 ซังโงจิมะ - สถานที่ที่มีทัศนียภาพงดงามแห่งชาติ
 เนินเปลือกหอยชิโมฟูนาโตะ เนินเปลือกหอยโอโฮระ และเนินเปลือกหอยทาโกโนอูระ - แหล่งประวัติศาสตร์แห่งชาติ

 ความสัมพันธ์ระหว่างประเทศ 
  ปาลอส เด ลา ฟรอนเตรา (Palos de la Frontera) จังหวัดเวลบา แคว้นอันดาลูซิอา ประเทศสเปน เป็นเมืองพี่น้อง ตั้งแต่ 12 สิงหาคม ค.ศ. 1992

 บุคคลที่มีชื่อเสียง 
 โยชิโนบุ ฟูจิวาระ - นักการเมือง
 โทจิโนฮานะ ฮิโตชิ - นักมวยปล้ำซูโม
 นานาเอะ ซาซากิ - นักวิ่งมาราธอน

 อ้างอิง 

 แหล่งข้อมูลอื่น 


 วิดีโอเหตุการณ์ แผ่นดินไหวและคลื่นสึนามิในโทโฮกุ ค.ศ. 2011 ที่โอฟูนาโตะ


หมวดหมู่:นครในจังหวัดอิวาเตะ
หมวดหมู่:เมืองท่าในประเทศญี่ปุ่น